CELEX: 32011R0716
Language: sk
Date: 2011-07-19
Title: Nariadenie Rady (EÚ) č. 716/2011 z  19. júla 2011 , ktorým sa na rybársky hospodársky rok 2011/2012 stanovujú rybolovné možnosti pre sardelu európsku v Biskajskom zálive

23.7.2011   
            
            
               SK
            
            
               Úradný vestník Európskej únie
            
            
               L 193/11
            
         NARIADENIE RADY (EÚ) č. 716/2011
   z 19. júla 2011,
   ktorým sa na rybársky hospodársky rok 2011/2012 stanovujú rybolovné možnosti pre sardelu európsku v Biskajskom zálive
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 3,
   so zreteľom na návrh Európskej komisie,
   keďže:
   
               (1)
            
            
               Povinnosťou Rady je stanoviť celkový povolený výlov (TAC) podľa oblastí rybolovu alebo skupín oblastí rybolovu. Rybolovné možnosti by sa medzi členské štáty mali rozdeliť tak, aby sa zabezpečila relatívna stabilita rybolovných činností každého členského štátu v prípade všetkých zásob alebo skupín zásob, a mali by sa riadne zohľadniť ciele spoločnej rybárskej politiky ustanovené v nariadení Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1).
            
         
               (2)
            
            
               Na účely zjednodušenia a udržateľného riadenia zásob je preto skôr vhodné stanoviť TAC a kvóty jednotlivých členských štátov pre zásobu sardel v Biskajskom zálive (podoblasť ICES VIII) na ročné obdobie riadenia od 1. júla do 30. júna nasledujúceho roku ako na obdobie riadenia v kalendárnom roku.
            
         
               (3)
            
            
               Nariadenie Rady (EÚ) č. 57/2011 (2) stanovuje na rok 2011 rybolovné možnosti pre určité zásoby rýb okrem sardely európskej v Biskajskom zálive.
            
         
               (4)
            
            
               TAC sardel v Biskajskom zálive na rybársky hospodársky rok 2011/2012 by sa mal stanoviť na základe dostupných vedeckých odporúčaní, pričom by sa mali vziať do úvahy biologické a sociálnoekonomické aspekty a malo by sa zaistiť spravodlivé zaobchádzanie s jednotlivými sektormi rybolovu.
            
         
               (5)
            
            
               S cieľom ustanoviť pre zásobu sardel v Biskajskom zálive viacročný plán, ktorý by sa vzťahoval na rybársky hospodársky rok a ktorým by sa určilo pravidlo výlovu vzťahujúce sa na stanovenie rybolovných možností, Komisia predložila 29. júla 2009 návrh nariadenia, ktorým sa ustanovuje dlhodobý plán pre zásobu sardely európskej v Biskajskom zálive a na ňu zameraný rybolov. So zreteľom na uvedený návrh Komisie a vzhľadom na to, že sa v hodnotení vplyvu zdôrazňuje, že návrhom sa poskytuje najnovšie hodnotenie vplyvu rozhodnutí o rybolovných možnostiach v súvislosti so zásobou sardely európskej v Biskajskom zálive, je vhodné zodpovedajúcim spôsobom určiť TAC pre túto zásobu. V odporúčaní, ktoré STECF vydal 15. júla 2011, sa odhaduje, že biomasa tejto zásoby predstavuje približne 98 450 ton. TAC na rybársky hospodársky rok, ktorý trvá od 1. júla 2011 do 30. júna 2012, by sa preto mal stanoviť na 29 700 ton.
            
         
               (6)
            
            
               Vzhľadom na konkrétny rozsah a čas uplatňovania rybolovných možností pre sardelu európsku je vhodné stanoviť uvedené rybolovné možnosti samostatným nariadením. Rybolov by však mal aj naďalej zostať predmetom všeobecných ustanovení nariadenia (EÚ) č. 57/2011 týkajúcich sa podmienok využívania kvót.
            
         
               (7)
            
            
               V súlade s článkom 2 nariadenia Rady (ES) č. 847/96 zo 6. mája 1996, ktorým sa zavádzajú dodatočné podmienky pre riadenie celkových prípustných úlovkov (TAC) a kvót presahujúce rok (3), je potrebné stanoviť, do akej miery podlieha zásoba sardel v Biskajskom zálive opatreniam ustanoveným v uvedenom nariadení.
            
         
               (8)
            
            
               Vzhľadom na začiatok rybárskeho hospodárskeho roku 2011/2012 a na účely každoročného podávania správ o výlove by toto nariadenie malo nadobudnúť účinnosť ihneď a uplatňovať sa od 1. júla 2011,
            
         PRIJALA TOTO NARIADENIE:
   Článok 1
   Rybolovné možnosti pre sardelu európsku v Biskajskom zálive
   1.   Celkový povolený výlov (TAC) a jeho rozdelenie medzi členské štáty na rybársky hospodársky rok v období od 1. júla 2011 do 30. júna 2012, pokiaľ ide o zásobu sardely európskej v podoblasti ICES VIII podľa vymedzenia v nariadení (ES) č. 218/2009 (4) je takýto (v tonách živej hmotnosti):
   
               
                           Druh
                        
                        
                           :
                        
                        
                           sardela európska
                           
                              Engraulis encrasicolus
                           
                        
                     
            
               
                           Zóna ICES
                        
                        
                           :
                        
                        
                           VIII
                           (ANE/08.)
                        
                     
         
               Španielsko
            
            
               26 730
            
            
               Analytický TAC
            
         
               Francúzsko
            
            
               2 970
            
         
               EÚ
            
            
               29 700
            
         
               TAC
            
            
               29 700
            
         2.   Prideľovanie rybolovných možností, ako sa ustanovuje v odseku 1, a ich využívanie podlieha podmienkam ustanoveným v článkoch 9, 12 a 14 nariadenia (EÚ) č. 57/2011.
   3.   Zásoba uvedená v odseku 1 sa považuje za predmet analytického TAC na účely nariadenia (ES) č. 847/96. Uplatňuje sa článok 3 ods. 2 a 3 a článok 4 uvedeného nariadenia.
   Článok 2
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. júla 2011.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. júla 2011
      
         
            Za Radu
         
         
            predseda
         
         M. SAWICKI
      
   
   
      (1)  Ú. v. ES L 358, 31.12.2002, s. 59.
   
      (2)  Ú. v. EÚ L 24, 27.1.2011, s. 1.
   
      (3)  Ú. v. ES L 115, 9.5.1996, s. 3.
   
      (4)  Nariadenie Európskeho parlamentu a Rady (ES) č. 218/2009 z 11. marca 2009 o predkladaní štatistík nominálneho úlovku členských štátov vykonávajúcich rybolov v severovýchodnom Atlantiku (Ú. v. EÚ L 87, 31.3.2009, s. 70).